שלום לוי

הרב שלום דוד לוי (1956 - י"ט באב ה'תשפ"ב, 16 באוגוסט 2022) היה רבה הספרדי של קריית שמונה.

ביוגרפיה
נולד ב-1956 במצפה רמון. בגיל צעיר התייתם מאמו. למד בישיבת ימית ובישיבת מרכז הרב, ונסמך לרבנות. לאחר נישואיו התגורר במצפה יריחו. התמנה לרב ראשי בקריית שמונה ב-1995 לצד הרב האשכנזי צפניה דרורי. הוא הקים בעיר כולל ועמד בראשו. הנהיג במערכת הכשרות בעירו להשתמש בתוצרת חקלאית מהיתר מכירה גם בכשרות למהדרין.

נפטר לאחר מחלה קשה, ונקבר בבית הקברות בקריית שמונה. עם פטירתו הכריזה עיריית קריית שמונה על יום אבל, ובוטלו אירועי תרבות ופנאי.

משפחתו
היה נשוי לחווה ואב לשמונה.

בנו, הרב איתמר לוי הוא רב קהילה וראש כולל בקריית שמונה. חתנו, הרב חייא בן חמו הוא רב קהילת בית הרמב"ם במודיעין. בן דודו היה הרב משה דדון, רב מושב אדרת.

קישורים חיצוניים
 אלון אברהם, יוסי לוי: "הרב פעל לקירוב לבבות אחדות ואהבת חינם", ידיעות עפולה והעמקים, 17 באוגוסט 2022.
 מסע ההלוויה וההספדים, באתר YouTube.
 הרב אברהם אסולין, הספד על רבי שלום לוי זצ"ל רבה של קריית שמונה, סרטון באתר YouTube.
סיפורים והספדים שנאמרו במהלך ה'שבעה', סרטונים באתר YouTube

הערות שוליים

רבני ערים בישראל
רבני הציונות הדתית בישראל
קריית שמונה: רבנים
מצפה יריחו: אישים
בוגרי ישיבת מרכז הרב
בוגרי ישיבות הסדר
בוגרי ישיבת נוה דקלים
ישראלים שנולדו ב-1956
ישראלים שנפטרו ב-2022